“சந்திப்பு நிகழ்ந்தபோது அது இயல்பான ஒன்றாகத்தான் இருந்தது. ‘ஆஃப் தி ரெக்கார்ட்’ என்றும் சந்திப்பில் குறிப்பிடப்பட்டது. அதனால் அதைப் பற்றி விளம்பரப்படுத்த, மூடி மறைக்க என என்னிடம் எந்த முனைப்பும் இல்லை! ஆனால், சந்திப்பு தொடர்பான விவரங்களும் புகைப்படங்களும் அதிகாரபூர்வமற்ற முறையில் வெளியாகி, அது ஏதோ ரகசியமாகத் திட்டமிடப்பட்ட சந்திப்புபோலச் சித்திரிக்கப் பட்டது என்னை ஆச்சர்யப்படுத்தியது. மேலும், அந்தச் சந்திப்பைச் சுட்டிக்காட்டி விகடனின் இயல்பான செயல்பாடுகள்மீதே களங்கம் பூசப்பட்டது. ஆதாரமற்ற அவதூறுகள் குறித்து நாங்கள் கவலைப்படவில்லை. ஆனால், ‘பிரதமருடனான சந்திப்பில் என்னதான் நடந்தது’ என்று கேட்பவர்களுக்கு, என் பதில் இதுதான்! போற்றுவோர் போற்ற... தூற்றுவோர் தூற்ற... எப்போதும்போலப் பணி செய்வான் விகடன்!’’